
Številka: 478-0017/2025
Datum: 25.9.2025

Dopolnitev Načrta ravnanja s stvarnim premoženjem Občine Ig  za leto 2025



Predlagatelj: Župan Zlatko Usenik

Pripravil: Janez Miklič, direktor občinske uprave


Pravna podlaga: Zakon o stvarnem premoženju države in samoupravnih lokalnih skupnosti (Uradni list RS, št. 11/18 in 79/18)
                              ter Uredba o stvarnem premoženju države in samoupravnih lokalnih skupnosti  (Uradni list RS, št. 31/2018)

                          
Namen: Obravnava in sprejem predloga dopolnitve Načrta ravnanja s stvarnim premoženjem Občine Ig za leto 2025 

Obrazložitev:
Skladno z določili  Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) ter Uredbe o stvarnem premoženju države in samoupravnih  lokalnih skupnosti  (Uradni list RS, št. 31/2018),  občinska uprava  predlaga občinskemu svetu sprejem dopolnitev Načrta ravnanja s stvarnim premoženjem Občine Ig za leto 2025.

V predlogu dopolnjenega Načrta ravnanja s stvarnim premoženjem Občine Ig za leto 2025 so zajeta zemljišča, ki se zaradi ureditve zemljiškoknjižnega stanja med občino in posameznimi občani in institucijami menjajo oziroma jih občina brezplačno pridobiva in odprodaja. Predvsem gre za ureditev cestne infrastrukture, ki se je v preteklem obdobju spreminjala zaradi novih gradenj glede na obstoječ kataster ali zaradi nastalih geodetskih zamikov ter ureditev funkcionalnih površin posameznih objektov. 

· V naselju Visoko občina z menjavo zemljišča parc. št. 2295/5 k.o. 1708 Golo pridobiva del ceste pod Kureščkom, ki je v lasti občana.
· V naselju Zapotok menjamo zemljišča zaradi ureditve funkcionalnega zemljišča občanov, ki razliko v kvadraturi zemljišč doplačajo oziroma plačajo celotno kvadraturo. 
· V naselju Visoko občina brezplačno prevzema zemljišče po katerem poteka del javne ceste, prav tako prevzema zemljišči v naselju Ig za načrtovano gradnjo pešpoti.
· Občina Ig v dogovoru z Župnijo Tomišelj namerava z menjavo zemljišč v okolici župnijske cerkve urediti lastništvo cestne infrastrukture in pridobiti del zemljišča za širitev Podružnične šole Tomišelj. Pri podružnični cerkvi v Strahomeru občina namerava z menjavo zemljišča pridobila prepotreben prostor za ureditev parkirišča in sicer menja parc. št. 1672/16 za  zemljišče v lasti Župnije Tomišelj parc. št. 1655/2 obe k.o. 1706 Vrbljene.
· V naselju Podgozd želi občan odkupiti parc. št. 1481/3 k.o. 1699 Dobravica zaradi zaokrožitve funkcionalne lastnega zemljišča.
· Z občanom iz Dobravice bo občina se z nameravano menjavo pridobila lastništvo zemljišč po katerih potekajo javne občinske ceste.
· V naselju Škrilje se namerava zaradi zagotovitve prometne varnosti in preglednosti rekonstruirati izvoz na občinsko cesto Ig -Zapotok, zato se odkupi in menja zemljišča parc. št. 209/6, 209/5 in 210/3 vse k.o. 1708 Golo.
· Na Gornjem Igu pri podružnični cerkvi se menjajo zemljišča zaradi zagotovitve funkcionalne površine zemljišča v lasti občana in Občine Ig. Prav tako se zainteresiranemu občanu mejašu odproda zemljišče parc. št. 1112/16 in 1112/14 obe k.o. 1707 Iška vas.
· V naselju Ig ob Ljubljanski cesti občina brezplačno pridobiva zemljišča na katerih je zgrajen pločnik.
· Načrtuje se brezplačen prenos občinske parcele št. 1972/4 k.o. 1708 Golo (parkirišče ob trgovini) na PGD Golo skladno z določili 56. čl. ZSPDSLS-1. 
· V naselju Zapotok – Brinov grič se z menjavo zemljišč in brezplačnim prenosom ureja lastništvo cestne infrastrukture.
· V naselju Golo se z menjavo zemljišč ureja lastništvo cestne infrastrukture, občina pridobiva del ceste na parc. št. 1588/2, 1588/3 in 1588/4 vse k.o. 1708 Golo in ga delno menja z občinskim zemljiščem parc. št. 2295/4 k.o. 1708 Golo.  
· Občina namerava v naselju Visoko z menjavo zemljišč pridobiti del ceste, parc. št. 2295/5 se menja za parc. št. 1430/24, 1430/23, 1430/20, 1430/19 in 1430/5 vse k.o. 1708 Golo. 



Sklep:
Občinski svet Občine Ig sprejema dopolnitev  Načrta ravnanja s stvarnim premoženjem Občine Ig za leto 2025.  


 
                                                                                                                            Zlatko Usenik
                                                                                                                                  ŽUPAN







































Priloga: 
· Načrt ravnanja s stvarnim premoženjem Občine Ig za leto 2025 - dopolnitev 

